
134                                                                                                                                    DR 31.10.2016                                    

 

Tuan Julian Tan Kok Ping [Stampin]: Terima kasih Yang Berhormat Sibu dan 
terima kasih Tuan Yang di-Pertua. Yang Berhormat, saya ada satu soalan yang saya 
hendak tumpang Yang Berhormat. Saya ada satu soalan kepada Yang Berhormat Menteri 
tentang Pan-Borneo Highway di mana pada tahun 2016, peruntukan Pan-Borneo Highway 
dikatakan adalah RM800 million. Akan tetapi soalan yang saya beri Menteri iaitu daripada 
RM800 million ini pada 2016, berapakah yang betul-betul sudah sampai kepada kontraktor? 
Soalan itu tidak dijawab. Apakah pendapat Yang Berhormat? Kenapakah soalan saya tidak 
dijawab? Terima kasih.   

Tuan Oscar Ling Chai Yew [Sibu]: Okey, masukkan ucapan Yang Berhormat 
Stampin ke dalam ucapan saya.   

Tuan Yang di-Pertua, satu lagi saya ingin tahu ialah Capitation Grant Act 2002 
sudah lama tidak ada semakan. Jadi, bilakah Capitation Grant Act 2002 adakan semakan 
yang baru? Saya ingin tahu kalau tidak ada semakan, berapa kerugian bagi negeri Sarawak 
untuk mendapatkan peruntukan tahunan? 

Tuan Yang di-Pertua, tahun 2017 merupakan Visit Sibu Year. Pelbagai acara telah 
dirancang oleh SMC Sibu. Saya diberitahu bahawa Kementerian Pelancongan dan 
Kebudayaan tidak ada sebarang peruntukan kepada SMC Sibu supaya Tahun Melawat 
Sibu boleh dijalankan dengan lebih berjaya. Sekarang Sibu tidak ada lagi banyak kayu 
balak seperti dahulu. Aktiviti ekonomi baharu sekarang adalah amat bergantung terhadap 
bidang kelapa sawit, tetapi harga minyak kelapa sawit ini selalu turun dan naik mengikut 
harga pasaran dunia. Oleh yang demikian, adalah penting untuk membangunkan Sibu 
kepada satu tempat pelancongan yang popular. Saya harap Kerajaan Persekutuan boleh 
bekerjasama dengan Kerajaan Negeri Sarawak supaya ‘Jom Jengah Sarawak' seperti Sibu 
boleh ada perancangan pembangunan pelancongan tersendiri supaya dalam 10 tahun atau 
20 tahun kemudian kawasan ‘Jom Jengah Sarawak' juga akan mempunyai lebih banyak 
tempat pelancongan dan fasiliti pelancongan yang lebih menyeluruh.   

Itulah sahaja perbahasan saya. Saya ingin menolak Bajet 2017 ini. Sekian, terima 
kasih.  

Timbalan Yang di-Pertua [Datuk Seri Dr. Ronald Kiandee]: Yang Berhormat 
Sibuti.  

 

10.16 mlm. 

Tuan Haji Ahmad Lai bin Bujang [Sibuti]: Bismillahi Rahmani Rahim. Terima 
kasih Tuan Yang di-Pertua. Salam mesra, salam sejahtera, salam transformasi. Terima 
kasih kepada Tuan Yang di-Pertua kerana memberi peluang kepada saya untuk 
membahaskan Bajet 2017 kita yang ‘Menjamin Perpaduan dan Pertumbuhan Ekonomi, 
Menghemah Perbelanjaan Inklusif, Mensejahterakan Kehidupan Rakyat Seluruhnya’.  

Tuan Yang di-Pertua, saya memulakan dengan ucapkan terima kasih kepada 
Yang Amat Berhormat Perdana Menteri dan kerajaan kerana di bawah kepimpinannya, kita 
kali ini dapat meneruskan program pembangunan di bawah bajet yang dibentangkan. Kita 
juga sangat bersyukur kerana Yang Amat Berhormat Perdana Menteri merangkap Menteri 
Kewangan menitik beratkan pelajaran sehingga hendak membaik pulih sekolah-sekolah 
yang daif di kawasan-kawasan luar bandar termasuk kawasan saya, dalam perancangan 
sebanyak 120 buah dan lebih kurang 30 buah akan dibina dengan cara IBS. Saya sejak 
dahulu lagi konsisten mencadangkan kaedah ini, kaedah IBS ini untuk sekolah-sekolah 
yang daif terutama sekali di kawasan saya. Terima kasih kerana sudah diuji IBS ini setelah 
enam buah sekolah dibina pada Bajet 2016. Terima kasih kepada pihak kerajaan.  

Kita selalu mendengar bahawa bajet ini tidak akan membawa sesuatu yang besar 
ataupun projek-projek mega tetapi kita mendapat fahaman bahawa banyak bantuan yang 
akan dihulurkan oleh kerajaan kepada kita, rakyat di luar bandar. Seperti yang saya 
maksudkan tadi, sekiranya diberi peluang di Parlimen Sibuti, antara sekolah-sekolah yang 
dibina, akan dibina dengan IBS itu, saya cadangkan SK Kelapa Sawit No. 2, SK Tanjung 
Belipat dan SK Rumah Tinggi yang merupakan antara puluhan sekolah daif dalam kawasan 
Parlimen Sibuti.  

 



Tuan Julian Tan Kok Ping [Stampin]: Terima kasih Yang Berhormat Sibu dan terima kasih Tuan Yang di-Pertua. Yang Berhormat, saya ada satu soalan yang saya hendak tumpang Yang Berhormat. Saya ada satu soalan kepada Yang Berhormat Menteri tentang Pan-Borneo Highway di mana pada tahun 2016, peruntukan Pan-Borneo Highway dikatakan adalah RM800 million. Akan tetapi soalan yang saya beri Menteri iaitu daripada RM800 million ini pada 2016, berapakah yang betul-betul sudah sampai kepada kontraktor? Soalan itu tidak dijawab. Apakah pendapat Yang Berhormat? Kenapakah soalan saya tidak dijawab? Terima kasih. Tuan Oscar Ling Chai Yew [Sibu]: Okey, masukkan ucapan Yang Berhormat Stampin ke dalam ucapan saya. Tuan Yang di-Pertua, satu lagi saya ingin tahu ialah Capitation Grant Act 2002 sudah lama tidak ada semakan. Jadi, bilakah Capitation Grant Act 2002 adakan semakan yang baru? Saya ingin tahu kalau tidak ada semakan, berapa kerugian bagi negeri Sarawak untuk mendapatkan peruntukan tahunan? Tuan Yang di-Pertua, tahun 2017 merupakan Visit Sibu Year. Pelbagai acara telah dirancang oleh SMC Sibu. Saya diberitahu bahawa Kementerian Pelancongan dan Kebudayaan tidak ada sebarang peruntukan kepada SMC Sibu supaya Tahun Melawat Sibu boleh dijalankan dengan lebih berjaya. Sekarang Sibu tidak ada lagi banyak kayu balak seperti dahulu. Aktiviti ekonomi baharu sekarang adalah amat bergantung terhadap bidang kelapa sawit, tetapi harga minyak kelapa sawit ini selalu turun dan naik mengikut harga pasaran dunia. Oleh yang demikian, adalah penting untuk membangunkan Sibu kepada satu tempat pelancongan yang popular. Saya harap Kerajaan Persekutuan boleh bekerjasama dengan Kerajaan Negeri Sarawak supaya 'Jom Jengah Sarawak' seperti Sibu boleh ada perancangan pembangunan pelancongan tersendiri supaya dalam 10 tahun atau 20 tahun kemudian kawasan 'Jom Jengah Sarawak' juga akan mempunyai lebih banyak tempat pelancongan dan fasiliti pelancongan yang lebih menyeluruh. Itulah sahaja perbahasan saya. Saya ingin menolak Bajet 2017 ini. Sekian, terima kasih. Timbalan Yang di-Pertua [Datuk Seri Dr. Ronald Kiandee]: Yang Berhormat Sibuti. 10.16 mlm. Tuan Haji Ahmad Lai bin Bujang [Sibuti]: Bismillahi Rahmani Rahim. Terima kasih Tuan Yang di-Pertua. Salam mesra, salam sejahtera, salam transformasi. Terima kasih kepada Tuan Yang di-Pertua kerana memberi peluang kepada saya untuk membahaskan Bajet 2017 kita yang 'Menjamin Perpaduan dan Pertumbuhan Ekonomi, Menghemah Perbelanjaan Inklusif, Mensejahterakan Kehidupan Rakyat Seluruhnya'. Tuan Yang di-Pertua, saya memulakan dengan ucapkan terima kasih kepada Yang Amat Berhormat Perdana Menteri dan kerajaan kerana di bawah kepimpinannya, kita kali ini dapat meneruskan program pembangunan di bawah bajet yang dibentangkan. Kita juga sangat bersyukur kerana Yang Amat Berhormat Perdana Menteri merangkap Menteri Kewangan menitik beratkan pelajaran sehingga hendak membaik pulih sekolah-sekolah yang daif di kawasan-kawasan luar bandar termasuk kawasan saya, dalam perancangan sebanyak 120 buah dan lebih kurang 30 buah akan dibina dengan cara IBS. Saya sejak dahulu lagi konsisten mencadangkan kaedah ini, kaedah IBS ini untuk sekolah-sekolah yang daif terutama sekali di kawasan saya. Terima kasih kerana sudah diuji IBS ini setelah enam buah sekolah dibina pada Bajet 2016. Terima kasih kepada pihak kerajaan. Kita selalu mendengar bahawa bajet ini tidak akan membawa sesuatu yang besar ataupun projek-projek mega tetapi kita mendapat fahaman bahawa banyak bantuan yang akan dihulurkan oleh kerajaan kepada kita, rakyat di luar bandar. Seperti yang saya maksudkan tadi, sekiranya diberi peluang di Parlimen Sibuti, antara sekolah-sekolah yang dibina, akan dibina dengan IBS itu, saya cadangkan SK Kelapa Sawit No. 2, SK Tanjung Belipat dan SK Rumah Tinggi yang merupakan antara puluhan sekolah daif dalam kawasan Parlimen Sibuti.